Ramona Bădescu este una dintre prezențele tv remarcate încă de dinainte de Revoluție. Frumoasa șatenă s-a menținut impecabil de-a lungul anilor datorită frumuseții, dar și a talentului său. Vedeta s-a lansat în anii `80 la TVR, iar aceasta își amintește și acum debutul său în muzică și televiziune. Nu puțină lume știe că Ramona Bădescu a fost interzisă la tv de către Nicolae Ceaușescu dintr-un motiv greu de crezut. Celebra prezentatoare a vorbit într-un interviu exclusiv CANCAN.RO despre începuturile sale în muzică și televiziune, de ce a primit interzis de la regimul comunist, dar și despre faptul că numără săptămânile până la nunta cu Fabio Cali și botezul fiului ei.
Ramona Bădescu a fost prezentă la evenimentul organizat în onoarea maestrului muzicii ușoare românești. Jolt Kerestely, care a împlinit 90 de ani. Vedeta de televziune și-a amintit de debutul său în muzică și televiziune pe vremea comunismului. Ramona Bădescu ne-a dezvăluit cum a ajuns să fie scoasă de pe postul național, dar și ce sacrificii a făcut pentru carieră. Nici partea personală nu a fost omisă, iar celebra prezentatoare ne-a spus când va face nunta cu Fabio și botezul fiului lor.
CANCAN.RO: Ramona, arăți superb. Cum ești? Ce faci?
Ramona Bădescu: Sunt emoționată, sunt fericită, sunt bucuroasă să fiu prezentă pentru Jolt să-l sărbătoresc și să-i mulțumesc. Jolt a reprezentat începuturile mele în muzică. Aveam 13 ani când am înregistrat prima melodie pe care mi-a compus-o. Apoi, „Când ai 20 de ani” o melodie care pe vremea aceea, acum 35 de ani avea foarte mult succes. Sunt amintiri legate de Telviziunea Română, amintiri legate de copilăria mea. Sunt emoționată să-l îmbrățișez cu toată iubirea și cu toată recunoștința.
CANCAN.RO: Cum era pentru acel copil de 13 ani să aibă o așa responsabilitate?
Ramona Bădescu: Da, pe vremea aceea nu erau foarte mulți copii și tineri care erau în televiziune. Erau foarte puține programe la televiziune. Nicolae Ceaușescu și Elena tăiau foarte mult programele, aveam foarte puține. Țin minte că odată nu m-a lăsat să cânt o melodie pentru că aveam breton și fusta scurtă. Mă rog, până la genunchi. Au tăiat emisiunea, era a lui Marin Traian – Album Duminical. Sunt amintiri pe care dacă le povestești acum par din trecutul preistoric. Dar au fost realități pe care le-am trăit și care m-au făcut să mă formez și să devin ceea ce sunt astăzi.
CANCAN.RO: Este incredibil ce ne povestești pentru că dacă te uiți la televizor în ziua de astăzi parcă nici nu mai funcționează bine lucrurile dacă nu vezi un picior. Până la urmă și nouă ne place să apreciem ce este frumos, dar lucrurile sunt total schimbate față de ce mi-ai povestit.
Ramona Bădescu: Este societatea de astăzi, cine sunt eu să judec? Dar pot să spun că o preferam pe cea în care am crescut. Era mai mult sacrificiu, era mai mare dorința și aveam mai puține posibilități. Dar astea te făceau să fii mai puternică, să lupți cu adevărat, să știi ce vrei și să ajungi unde vrei cu muncă și cu sacrificiu. Nu poți, este inevitabilă schimbarea. Societatea se schimbă, dar, până la urmă, fiind ca o roată totul, ne vom întoarce la aceleași timpuri.
CANCAN.RO: Ce face micuțul Ignazio? Ce face Fabio?
Ramona Bădescu: Iganzio este la grădiniță, Fabio la lucru, iar eu am venit aici, drumuri între două avioane, să-l sărbătoresc pe Jolt.
CANCAN.RO: Când faceți botezul și nunta, știu că la un moment dat era o problemă legată de religie, că aveți religii diferite.
Ramona Bădescu: Anul acesta vom face sigur botezul și nunta.